การประปานครหลวง แจ้งยังเปิดจุดให้บริการน้ำประปาดื่มได้ฟรี บรรเทาความเดือดร้อนแก่พี่น้องประชาชนอย่างต่อเนื่อง ที่สำนักงานประปาสาขา ทั้ง 18 แห่ง
การประปานครหลวง แจ้งยังเปิดจุดให้บริการน้ำประปาดื่มได้ฟรี บรรเทาความเดือดร้อนแก่พี่น้องประชาชนอย่างต่อเนื่อง ที่สำนักงานประปาสาขา ทั้ง 18 แห่ง         นายปริญญา ยมะสมิต ผู้ว่าการการประปานครหลวง (กปน.) เปิดเผยว่า จากสถานการณ์ภัยแล้งรุนแรงในปีนี้ กปน. ไดัเปิดจุดให้บริการน้ำประปาดื่มได้ฟรีที่สำนักงานประปาสาขาทั้ง 18 แห่งในพื้นที่กรุงเทพมหานคร นนทบุรึ และสมุทรปราการ ตั้งแต่วันที่ 6 มกราคมที่ผ่านมาถึงปัจจุบัน เพื่อบรรเทาความเดือดร้อนของประชาชนจากภัยแล้งดังกล่าว โดยประชาชนสามารถนำภาชนะมารับน้ำประปาดื่มได้ฟรีทุกวัน ไม่เว้นวันหยุดราชการ ระหว่างเวลา 08.00 น. - 20.00 น. ที่สำนักงานประปาสาขาทั้ง 18 สาขาใกล้บ้านท่าน ยกเว้นจุดจ่ายน้ำประปาดื่มได้ ที่สำนักงานใหญ่ การประปานครหลวง ซึ่งเปิดให้บริการในวันและเวลาราชการ เวลา 08.30 น.– 16.30 น.สามารถติดตามสถานการณ์น้ำประปาในช่วงวิกฤตภัยแล้ง ผ่านทุกช่องทางของ กปน.  http://twqonline.mwa.co.th  แอปพลิเคชัน MWA onMobile / Facebook Twitter และ Line Official Account ภายใต้ชื่อ @MWAthailand หรือติดต่อสอบถามเพิ่มเติมที่ MWA Call Center 1125 ตลอด 24 ชั่วโมง